Mont a rejont eta, hag e kavjont an azen a oa stag en-diavaez dirak an nor, etre daou hent; hag e tistagjont anezhañ.    Unan bennak eus ar re a oa eno a lavaras dezho: Perak e tistagit an azenig-se?    Int a respontas evel men devoa Jezuz gourchemennet dezho; hag e voent lezet da vont.    Degas a rejont an azenig da Jezuz, e lakajont o dilhad warnañ, hag e rejont Jezuz azezañ warnañ.    Kalz a astenne o dilhad war an hent, ha re all a droche brankoù glas, hag a choloe ganto an hent.    Ar re a valee a-raok, hag ar re a heulie, a grie o lavarout: Hozanna! Benniget ra vo an hini a zeu en anv an Aotrou!    Benniget ra vo ren David hon tad, ar ren a zeu en anv an Aotrou! Hozanna el lechioù  uhel-meurbet!